# ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

# ФИЛОСОФИЯ ЖӘНЕ САЯСАТТАНУ ФАКУЛЬТЕТІ

**Философия кафедрасы**

#

**Ont 1405**  **«Ф. Ницше және постмодерн философиясы»** пәні бойынша

5М020100 Философия мамандығына арналған

**СЕМИНАР САБАҚТАРЫНЫҢ ТАҚЫРЫПТАРЫ,**

 **СҰРАҚТАРЫ ЖӘНЕ ОЛАРҒА ДАЙЫНДЫҚҚА АРНАЛҒАН МЕТОДИКАЛЫҚ НҰСҚАУЛАР**

  **«Ф. Ницше және постмодерн философиясы»** пәні бойынша

**СЕМИНАР САБАҚТАРЫНЫҢ ТАҚЫРЫПТАРЫ,**

 **СҰРАҚТАРЫ ЖӘНЕ ОЛАРҒА ДАЙЫНДЫҚҚА АРНАЛҒАН МЕТОДИКАЛЫҚ НҰСҚАУЛАР**

 **«Ф. Ницше және постмодерн философиясы» пәні бойынша өткізілетін практикалық сабақтардың мақсаты** – дәрістерден алған білімдерін тексеру, оларды ауызша өз бетінше баяндап беруге үйрету, оны өмірлік мақсаттарда қалай қолдану қажеттігін ұғындыру, шығармашылық ойлау қабілеттерін дамыту, философия тарихындағы Ф. Ницше мен постмодернистік мәдениеттің даму бағдарындағы танымның жалпы негіздерін игерту және оны басқа да ғылыми бағытта қолдануға машықтандыру болып табылады.

Практикалық сабақтардың сұрақтарын ОӘК-не кіретін тараулардан табуға болады. Сондай-ақ, бұдан басқа да қосымша оқу материалдарын пайдалынып, негізгі тақырыптан ауытқымай, лекцияларды дамытуы тиіс.

Практикалық сабақтарға дайындық барысында аталған тақырып толық ашылуы тиіс, бұнда тек қана интернет материалдарымен шектелуге болмайды, дайындықты конспект түрінде ұсынуға болады, бірақ оны бастан аяқ оқып беру бағаланбайды, сондықтан, жауап берушіге өзінің баяндаған мәселелері бойынша қосымша үш сұрақ беріледі, біріншісі, өзі айтып өткен мәселелер, екіншісі, оған қатысты мәселелер, үшіншісі, айтқан теориясы бойынша кітаптан басқа өз бетінше мысалдар келтіру туралы болып кледі.

Сабақ барысында көрнекі құралдарды пайдалануға болады, бірақ слайд сияқты жеңіл рәсімдерді көп пайдалануға да жол берілмейді. Сондықтан, да семинар сабағындағы жауап, оның мазмұнының көптігіне қарап емес, ең бастысы нені, қалай түсінгендігімен бағаланады.

Практикалық сабақтарға түгел қатысуы тиіс және ол белсенді түрде құрылып, сұрақтар қойылып, оған жауаптар да әзірленуі керек. Әрбір семинар сабағына жауап беру 5-8 баллмен өлшенеді.

**Семинар №1. ХІХ ғасырдағы өмір философиясы және қоғам дамуы**

1. ХІХ ғасырдағы еурпопадағы философияның дамуы
2. Өмір философиясының негізгі мәселелері
3. Өмір философиясының тууының таримхи-әлеуметтік алғышарттары

**Әдістемелік ұсыныстар**

Батыс философиясы үшін ХІХ-ғасырдың соңы мен ХХ-ғасырдың басы дәуірдің өзіндік санасы айқын көрініс тапқан және тарих пен мәдениет дамуының логикасы бұрынғыдан өзгеше түсіндірілген неше түрлі бағыттарға толы ерекше кезең болғандығын дәйектеңіз. ХІХ-ғасырдың соңынан бастап Батыс философиясында философияның жаңа, классикалық емес типі қалыптаса бастады және ол ХХ-ғасырда қарқынды дамығандығын көрсетіңіз

ХІХ-ғасырдағы философиясының қалыптасуы шарттары былай құрылғандығын ашып беріңіз.

1) ХІХ-ХХ ғасырда Европа басынан кешкен тарихи-әлеуметтік өзгерістер әсіресе бірінші және екінші дүние жүзілік соғыстар қоғам мүшелерінің бойында үрей мен қорқыныш, адамзат пен жеке адамның болашағына деген сенімсіздік туғызды;

2) Қоғам дамыған сайын оның өміріндегі қарама-қайшылықтар күшейе түсіп, адамзат пен өркениеттің алдында шешімі қиын, жаңа діни ұлттық, этникалық мәселелер пайда болды, оларды шешуге дәрменсіз қоғамды дағдарыс жайлады;

3) Бұл қоғамдық дағдарыс жеке адамның жаттануы мен өгейсінуін туғызды, себебі қоғам тұлғаның ішкі дүниесі мен оны мазалаған мәселелер туралы бас ауыртпады;

4) Бұрынғы философиялық жүйе ХХ-ғасыр адамын толғантқан сұрақ- тарға жауап беруге қабілетсіз еді, «Жалпы адам дегеніміз не?» деген сұрақ- пен шектелмей, «Мен кіммін?» сауалын қоятын философиялық бағыттарға қажеттілік туды.

**Әдебиет:**

1. 1.Нуржанов Б.Г. Модерн. Постмодерн. Культура.-Алматы: Өнер, 2012.-336с.
2. Кішібеков Д., Сыдықов Ұ. Философия. Алматы, 2004.
3. Алтаев Ж., Қасабек А., Мұқамбетәлі Қ. Философия тарихы. – Алматы, 2000.
4. Ницше Ф. Полное собрание сочинений: В 13 томах / Пер. с нем. В. М. Бакусева, Ю. М. Антоновского, Я. Э. Голосовкера и др.; Ред. совет: А. А. Гусейнов и др.; Ин-т философии РАН. — М.: Культурная революция, 2005—2014.
5. [Бугера, В. Е.](https://ru.wikipedia.org/wiki/%D0%91%D1%83%D0%B3%D0%B5%D1%80%D0%B0%2C_%D0%92%D0%BB%D0%B0%D0%B4%D0%B8%D1%81%D0%BB%D0%B0%D0%B2_%D0%95%D0%B2%D0%B3%D0%B5%D0%BD%D1%8C%D0%B5%D0%B2%D0%B8%D1%87) Социальная сущность и роль философии Ницше. — М.: КомКнига, 2010.
6. .Марков, Б. В. Человек, государство и Бог в философии Ницше. — СПб.: Владимир,2006

**Семинар №2. Ф. Ницшенің өмірі мен шығармашылығы**

1. Ойшылдың өмірі мен негізгі идеялары
2. Ойшылдың философиясының алғышарттары
3. Ф. Ницше және заман шындығы

**Әдістемелік ұсыныстар**

Шопенгауэрдің өмірді қасірет пен азапқа толы мәнсіз ретінде түсіндіргкндігін, өмір философиясының келесі өкілі Фридрих Ницше (1844-1900) оның пессимистік мазмұнына оптимистік реңк беріп, дастарының бойында өмірге деген құштарлық пен іңкәрлік оятқандығын дәйектеңіз.

Ницшенің «Заратустра осылай деген» еңбігендегі өмірмәнділік ойлар бар екендігін байыптаңыз. Оның кейіпкері «ең жоғарғы адам» (сверхчеловекі өмір ақиқат болмыс қана емес, ақиқат мақсат екендігін түсіндіріңіз.

 Ол халыққа арнап сөзінде адамзат тегінің негіздерінің құнарсызданып, тамырының бара жатқаны туралы уайымдап, жар салғандығын заман талабы бойынша ұғындырыңыз.

Ницшенің, жалпы өмір философиясының өкілдерінің осылайша мазалануының себебі — олар өмір сүрген кезенде адам мүмкіндіктерін сенімсіздіктің пайда болғандығын және сол кездегі қоғамда талай ғасырлардан дамудың күрделі сатысынан өткен адам атаулының, әсіресе Европа тұрғынының күш-қуаты мен өзін-өзі танып-білу қабілетіне деген күдік-толқулар туындағандығын, өмірден қажып-шаршаған адамды, жалпы халықты серпілтіп, олардың бойында өмірге деген құштарлықты ояту үшін ше өмірді сүйген «ең жоғарғы адамнан» үлгі алуды ұсынғандығын түсіндіріп беріңіз.

 **Семинар №3. Ф. Ницшенің мораль туралы түсініктері**

1. Ф. Ницшенің христиандық дін мен ондағы мораль туралы пайымдаулары
2. Ф. Ницше: Зұлымдық пен ізгіліктің арғы жағындағы тұжырымдамалары

Ф. Ницше — еркін, ешкімнен де, ештеңеден де тәуелсіз, өз өмірін жасауға ұмтылған адамның бейнесі (образы) екендігін, еркіндік — адам қызметінің жүзеге асуына қажетті шарты болып табылатындығын, Ницшенің түсінігі бойынша, адам бүкіл әлемге жалғыз өзі қарсы тұруы, өзіне ғана сенуі арқылы өз еркіндігі екендігін мойындай алғандығын түсіндіріңіз.

 Адамды күйбең тіршіліктен құтқару мен асқақтатуды өз міндетіне алған «ең жоғаргы адам» ең әуелі өз еркіндігін сыннан өткізетіндігін, бұл жолда ол өмірлік маңызы бар құндылықтарды ғана мойындап, қажет емес дегендерін жоққа шығарып отырады, әлсіздерді жақтайтын христиан дінін Ницшенің терістеуінің себебі де осы екендігін талдаңыз.

**Семинар №4. Ф. Ницшенің афоризмдерінің философиялық мәні**

1. Ф. Ницше афористік ойтолғаудың шебері
2. Ойшылдың ер мен әйел қатынасы туралы пайымдаулары.
3. Ф. Ницшенің ерік философиясы

**Әдістемелік ұсыныстар:**

Өмір философиясының өзекті ұғымы – адам үшін басты және шынайылық - өмір ұғымы екендігін, өмір философиясының негізін салушы Фридрих Ницше ойынша, философиясының мақсаты – адамның қоршаған дүниеге бейімделіп, өзін барынша жүзеге асыруына көмектесу екендігін қалай негіздегендігін ұғындырыңыз.

Қоршаған дүние мен өмір негізінде ерік жатырғандығын және ол Ницще бойынша мыныдай түрлерге бөлінгендігін дәйекетеңіз: өмірге деген ерік;  адамның өз ішіндегі ерік;   басқарылмайтын бейсаналық ерік – аффектілер; билікке ерік.

Ницще еріктің соңғы түрі «билікке ерікке» көп көңіл бөлгендігін, ол адамның бәріне тән екендігін, «Билікке ерік» табиғаты бойынша өзін-өзі сақтау инстинктіне ұқсас болып келетіндігін қалай дәйектегендігіне көңіл аударыңыз.

**Әдебиет:**

1. [Бугера, В. Е.](https://ru.wikipedia.org/wiki/%D0%91%D1%83%D0%B3%D0%B5%D1%80%D0%B0%2C_%D0%92%D0%BB%D0%B0%D0%B4%D0%B8%D1%81%D0%BB%D0%B0%D0%B2_%D0%95%D0%B2%D0%B3%D0%B5%D0%BD%D1%8C%D0%B5%D0%B2%D0%B8%D1%87) Социальная сущность и роль философии Ницше. — М.: КомКнига, 2010.
2. .Марков, Б. В. Человек, государство и Бог в философии Ницше. — СПб.: Владимир,2006
3. Кішібеков Д., Сыдықов Ұ. Философия. Алматы, 2004.
4. Алтаев Ж., Қасабек А., Мұқамбетәлі Қ. Философия тарихы. – Алматы, 2000.
5. Богомолов А. С. Античная философия. Изд. МГУ. 1985.
6. Лосев А. Ф. Словарь античной философии. М.: 1995.

**Семинар №5. Өнердегі Модернизм идеясының мәні**

1. Модернизм және оның өнер мен мәдениеттегі көріністері
2. Сюрреализм, абстракционимзм, гиперреализм идеясы
3. Кубизм, поп-арт, оп-арт мәнерлері

**Әдістемелік ұсыныстар**

 Модернизм ([итал.](https://kk.wikipedia.org/wiki/%D0%98%D1%82%D0%B0%D0%BB%D0%B8%D1%8F%D0%BD_%D1%82%D1%96%D0%BB%D1%96) modernismo, [лат.](https://kk.wikipedia.org/wiki/%D0%9B%D0%B0%D1%82%D1%8B%D0%BD_%D1%82%D1%96%D0%BB%D1%96) modernus – жаңа, қазіргі) – [XX ғасыр](https://kk.wikipedia.org/wiki/XX_%D2%93%D0%B0%D1%81%D1%8B%D1%80) басында рухани сана дағдарысы кезінде пайда болған [философиялық](https://kk.wikipedia.org/wiki/%D0%A4%D0%B8%D0%BB%D0%BE%D1%81%D0%BE%D1%84%D0%B8%D1%8F)-[эстетикалық](https://kk.wikipedia.org/wiki/%D0%AD%D1%81%D1%82%D0%B5%D1%82%D0%B8%D0%BA%D0%B0)ағымдардың жиынтық атауы екендігіне тоқталыңыз. Модернизм қаламгерлердің әлемдік соғысқа, адамзат дамуындағы дағдарыстарға көзқарасын білдірді. Модернизм [авангардтық](https://kk.wikipedia.org/wiki/%D0%90%D0%B2%D0%B0%D0%BD%D0%B3%D0%B0%D1%80%D0%B4) және [декаденттік](https://kk.wikipedia.org/w/index.php?title=%D0%94%D0%B5%D0%BA%D0%B0%D0%B4%D0%B5%D0%BD%D1%82&action=edit&redlink=1) сатылардан өткенімен, олардан айырмашылығы болғандығын түсіндіріңіз. Модернизмнің негізгі бастауында: [А.Бергсонның](https://kk.wikipedia.org/wiki/%D0%90%D0%BD%D1%80%D0%B8_%D0%91%D0%B5%D1%80%D0%B3%D1%81%D0%BE%D0%BD%22%20%5Co%20%22%D0%90%D0%BD%D1%80%D0%B8%20%D0%91%D0%B5%D1%80%D0%B3%D1%81%D0%BE%D0%BD) - [интуитивизмі](https://kk.wikipedia.org/w/index.php?title=%D0%98%D0%BD%D1%82%D1%83%D0%B8%D1%82%D0%B8%D0%B2%D0%B8%D0%B7%D0%BC&action=edit&redlink=1), [Э.Гуссерльдің](https://kk.wikipedia.org/w/index.php?title=%D0%AD%D0%B4%D0%BC%D1%83%D0%BD%D0%B4_%D0%93%D1%83%D1%81%D1%82%D0%B0%D0%B2_%D0%90%D0%BB%D1%8C%D0%B1%D1%80%D0%B5%D1%85%D1%82_%D0%93%D1%83%D1%81%D1%81%D0%B5%D1%80%D0%BB%D1%8C&action=edit&redlink=1) - [феноменологиясы](https://kk.wikipedia.org/wiki/%D0%A4%D0%B5%D0%BD%D0%BE%D0%BC%D0%B5%D0%BD%D0%BE%D0%BB%D0%BE%D0%B3%D0%B8%D1%8F), [З. Фрейдтің](https://kk.wikipedia.org/wiki/%D0%97%D0%B8%D0%B3%D0%BC%D1%83%D0%BD%D0%B4_%D0%A4%D1%80%D0%B5%D0%B9%D0%B4)  [психоталдауы](https://kk.wikipedia.org/wiki/%D0%9F%D1%81%D0%B8%D1%85%D0%BE%D1%82%D0%B0%D0%BB%D0%B4%D0%B0%D1%83) жатқандығын байыптаңыз.

Модернизм өнердегі [мифологиялық](https://kk.wikipedia.org/wiki/%D0%9C%D0%B8%D1%84%D0%BE%D0%BB%D0%BE%D0%B3%D0%B8%D1%8F) тәсілді жандандыруды көздеді. [Мифтік](https://kk.wikipedia.org/wiki/%D0%9C%D0%B8%D1%84%22%20%5Co%20%22%D0%9C%D0%B8%D1%84) ойлау арқылы қоршаған орта болмысын тану П.Валери,  [Т.С.Элиот](https://kk.wikipedia.org/w/index.php?title=%D0%A2%D0%BE%D0%BC%D0%B0%D1%81_%D0%A1%D1%82%D0%B5%D1%80%D0%BD%D0%B7_%D0%AD%D0%BB%D0%B8%D0%BE%D1%82&action=edit&redlink=1),  [В.Иванов](https://kk.wikipedia.org/w/index.php?title=%D0%92%D1%8F%D1%87%D0%B5%D1%81%D0%BB%D0%B0%D0%B2_%D0%98%D0%B2%D0%B0%D0%BD%D0%BE%D0%B2&action=edit&redlink=1),  [В.Хлебников](https://kk.wikipedia.org/wiki/%D0%92%D0%B5%D0%BB%D0%B8%D0%BC%D0%B8%D1%80_%D0%A5%D0%BB%D0%B5%D0%B1%D0%BD%D0%B8%D0%BA%D0%BE%D0%B2), [УБ. Йитс](https://kk.wikipedia.org/w/index.php?title=%D0%A3%D0%B8%D0%BB%D1%8C%D1%8F%D0%BC_%D0%99%D0%B5%D0%B9%D1%82%D1%81&action=edit&redlink=1), А.Белый, т.б. шығармаларынан байқалғандығын түсіндіріңіз.

 Олардың туындыларында [мистикалық](https://kk.wikipedia.org/wiki/%D0%9C%D0%B8%D1%81%D1%82%D0%B8%D0%BA%D0%B0) жүйе қалыптасып, кейіпкерлері нақты тарихи уақытта емес, өткен, келер шақтар түйісіп жататын [мифологиялық](https://kk.wikipedia.org/wiki/%D0%9C%D0%B8%D1%84%D0%BE%D0%BB%D0%BE%D0%B3%D0%B8%D1%8F) уақытта өмір сүрді. Оқиға шартты түрде бірнеше сағаттарда немесе бір күнде өтті. Модернизм ықпалы [қазақ әдебиетінде](https://kk.wikipedia.org/wiki/%D2%9A%D0%B0%D0%B7%D0%B0%D2%9B_%D3%99%D0%B4%D0%B5%D0%B1%D0%B8%D0%B5%D1%82%D1%96) де байқалды. Онда адам табиғатының [трагедиялығы](https://kk.wikipedia.org/wiki/%D0%A2%D1%80%D0%B0%D0%B3%D0%B5%D0%B4%D0%B8%D1%8F), болмыстың адам тіршілігімен үйлесе бермейтін қайшылығы, қатыгездігі жайлы ойлар айтылғандығына шолу жасаңыз.

Сюрреализм ([фр.](https://kk.wikipedia.org/wiki/%D0%A4%D1%80%D0%B0%D0%BD%D1%86%D1%83%D0%B7_%D1%82%D1%96%D0%BB%D1%96) surréalisme — сверхреализм) — [модернистік](https://kk.wikipedia.org/wiki/%D0%9C%D0%BE%D0%B4%D0%B5%D1%80%D0%BD%D0%B8%D0%B7%D0%BC) өнердің бір бағыты. Оның негізін салушылардың бірі француздың ірі ақыны Г. Аполлинер (1880 – 1918). Ол поэзия мен театрдың буржуазиялық тіршіліктен жоғары тұрғанын қалағандығын түсіндіріңіз.

**Әдебитеттер тізімі**

1. Әлемдік философиялық мұра. 1-20 тт. 2-5 Алматы. Мектеп, 2005-2007.
2. Мәдени-философиялық, энциклопедиялық сөздік.
3. Т.Х.Ғабитов, А.Т. Құлсариева. Алматы. Раритет 2004.
4. Мырзалы С. Қ. Философия. Алматы, 2014.
5. Нұрышева Г.Ж. Философия. Алматы, 2013.

**Семинар №6. Постмодерн ұғымы мен оның даму тарихы**

 1. «Постмодерн» ұғымы мен құбылысының қалыптасуы

 2. Постмодернизмнің даму тарихы мен негізгі ерекшеліктері

 3. Постмодернизм және бүгінгі заман мәдениеті

**Әдістемелік ұсыныстар**

ХХ ғасырдың екінші жартысында постмодернизмге қызығушылық көбейіп, Постмодернизм ХХ ғасырдың басында пайда болған, 60-шы жылдардағы кітаптарда ғана бұл ағымға идеялық бағдарлама тұжырымдамасы беріліп, Постмодернизмнің дүниетанымдық қайнар көздері болып Д.Анин, У.Спанос, И.Хассан, Л. Фридлер сияқты әдебиеттанушылардың шығармалары табылғандығын және олар постмодернді парадигма және эпистема ретінде қарастыра бастағандығын түсіндіріп беріңіз.

 Постмодернизмнің табиғатын зерттеуге 1979 жылы жарық көрген Ж.-Ф.Лиотардың «Постмодернизмнің күйі» атты шығармасы арналғандығын, Постмодернизмнің қазіргі замандағы ролін ашуға замандас батыс ойшылдары Ж.Бодрийяр, Ж.Делез, Ф.Гваттари, У.Эко үлестерін қосқандығын, постмодернизмнің ХХ ғасырдың соңы мен ХХI ғасырдың басы кезеңіндегі мәдениеттегі орны туралы орыс ойшылдары да шығармалар жазғандығын ұғындырыңыз.

**Әдебиет:**

1.Нуржанов Б.Г. Модерн. Постмодерн. Культура.-Алматы: Өнер, 2012.-336с.

2.Барбашин М. Ю. Столкновение традиционализма и постмодерна в современных этнополитических процессах транзитивного общества. // Журнал социологии и социальной антропологии. 2008, Vol. 11, № 2, pp.168-178.

3.Андерсон П. Истоки постмдерна. Издательство: Территория будущего, 2011.-208с.

**Семинар №7. Постмодерн философиясының негізгі өкілдері**

1. Постмодерннің пайда болуының алғышарттары
2. Ж. Дерриданың негізгі идеялары
3. Ж.-Ф.-Лиотар мен Ж. Бодриаардың мәдени-философиялық ой барысы

**Әдістемелік ұсыныстар**

Постмодернизм философиясы структурализмнің, марксизмнің, фрейдизм және ницшеандықтың қазіргі заманғы дүниетанымдық потенциалын әрі сақтау, әрі өзгерту мақсатында қалыпасқандығын, бұл мақсатта радикалды эклектика да, ұмытылған антикалық дискурстарды жаңғырту тәсілі де пайдаланылды. Соның ішінде софистиканы, сондай-ақ философиялық білімнің социологизациясы және психологизациялану, риторизация құбылыстарын атап айтуға болатындығын түсіндіріп беріңіз.

Постмодернизмде қала құдіреті космос құдіретімен, индустриализм идеалы экологизм императивтерімен алмастырылады. Космизм, экологизм, постгуманизм, жаңа жыныстық түсінік постмодернизм дүниетанымының ядросын қалай құрайтындығын, ұғындырыңыз.

Постмодерн философиясы заңшыл ақыл-парасаттан бас тартып, оны түсіндіруші ақылмен алмастырды. Ж.Дерриданың айтуынша, европалық санадағы ақиқатты толық меңгеру идеалы шындап келгенде агрессиялық тұрпаттағы құбылыс және түсіндіруші ақыл білімнің негізін іздестіру мәселесін трансцендентальді субъективтіліктен күнделікті-қарапайым өмірлік практикаға бұруды жөн тапқандығын, постмодернистер ұсынған жаңа ақыл білімнің негізін метафизикадан іздеген жоқ, коммуникациядан іздестіргендігін түсіндіріңіз.

Әдебиеттер:

1.Нуржанов Б.Г. Модерн. Постмодерн. Культура.-Алматы: Өнер, 2012.-336с.

2.Барбашин М. Ю. Столкновение традиционализма и постмодерна в современных этнополитических процессах транзитивного общества. // Журнал социологии и социальной антропологии. 2008, Vol. 11, № 2, pp.168-178.

3.Андерсон П. Истоки постмдерна. Издательство: Территория будущего, 2011.-208с.

**Семинар №8** **Постмодернизм мен метафизиканың жаңа мәселерінің туындауы**

1. Постмодернизм идеяларындағы метафизикалық мәселелердің қойылысы
2. ХХ ғасырдағы постмодернизмдегі «эпистемология» мен «гносеология»

 Постмодернизмнің онтологиялық және гносеологиялық-методологиялық идеяларын әзірлеп жасады. Деррида қазіргі заманғы философияның патологиясын лого-фоно-фалло-центризм деп тауып, оны түзетудің әдісін іздестіргендігін, мемлекеттің репрессияшыл құрылымының адамға күйретуші әсерінен құтылудың әдісі – деконструкция деп тақандығын ұғындырыңыз.

 Постмодернизмнің деконструкциясы – әрі хат, әрі текстті оқу. Тект – бұл таңбалардың шоғырланған үйіндісі емес, ол – процесс. Текстуалділік «көптеген кішкентай наррациалардан» (әңгімелерден) түзіледі. Текстті талдаудың қайсысы болмасын оның мәнін ашуға емес, тексттің ұлаюына алып келеді. Талқылау процедурасы шексіз болуы ықтималдылығы туралы жаңа тұжырым жасаңыз.

Номадизм – постмодернизмнің әлеуметтік философиясының өзегі, оның осы кездегі саяси-әлеуметтік жүйеге оппозициялық қатынасының көрсеткіші. Постмодернист-деконструктивист жолаушы іспеттес екендігі туралы идеяның қалай туындағандығын талдап беріңіз.

Әдебиеттер:

1.Нуржанов Б.Г. Модерн. Постмодерн. Культура.-Алматы: Өнер, 2012.-336с.

2.Барбашин М. Ю. Столкновение традиционализма и постмодерна в современных этнополитических процессах транзитивного общества. // Журнал социологии и социальной антропологии. 2008, Vol. 11, № 2, pp.168-178.

3.Андерсон П. Истоки постмдерна. Издательство: Территория будущего, 2011.-208с.

**Семинар №9-10. Постмодернизм және қазіргі қоғам**

1. Ақпараттық қоғамдағы постмодернистік көзқарастардың дамуы
2. Постмодерннің әлеуметтік кеңістігі мен әлеуметтік уақыты
3. Уақыт пен кеңістік туралы пайымдаулардың шектелуі

Ақпараттық қоғам түсінігін 1945 жылы жапон ғалымы Е.Масуда енгізген термин екендігін, екінші дүниежүзілік соғыстан кейін дамыған елдердегі капитализмнің бұрынғы индустриалдық капитализмнен бөлек екендігі айқындала түскендігін, 1960 – 70 жылдары Батыс ғалымдары (Д.Белл, Р.Арон, З.Бжезинский, О.Тоффлер, Рим клубы өкілдері т.б.) принципті жаңа қоғам қалыптастыру туралы ілімдерін көпшілікке ұсынғандығын түсіндіріңіз

 Д.Нэсбит пен П.Эбурдиннің «Мегатенденциялар. 2000 ж.» еңбегінде жаңадан қалыптасып келе жатқан өркениеттің төмендегідей басым бағыттары былайша аталып өткендіігне шолу жасаңыз.: 1) жаңа жоғары технологиялар; 2) социализмнің кейбір элементтерін еркін нарықтық қатынастармен үйлестіру; 3) әмбебапты өмір салты және мәдени ұлтшылдық; 4) жеке және мемлекеттік дәулеттіліктің ұштасуы; 5) өнер мен көркем мәдениеттің өркендеуі: 6) діни жаңғыру; 7) тұлға марапаты.

**Әдебиет:**

1.Жан Бодрийар. В тени молчаливого большинства, или конец социального = A l’ombre des majorités silencieuses, ou la fin du social / Перевод с фр. Н. В. Суслова. — Екатеринбург: Издательство Уральского университета, 2008.

2. Белл Д. Грядущее постиндустриальное общество. Опыт социального прогнозирования / пер. В. Л. Иноземцев. — М.: Academia, 2006 г. — 205 с.

3.Әлемдік философиялық мұра. Жиырма томдық.-Алматы: Жазушы, 2006.- 1-20 т.- 568

4..Философский энциклопедический словарь/Гл. редакция: Л.Ф. Ильичев, П. Н. Федосеев, С. М. Ковалев, В. Г. Панов — М.: Сов. Энциклопедия, 1983. – 840 с.

**Семинар 11** Постмодернизмдегі білім мен өнер

1. Постмодернизмдегі біліми құндылығы мен құнсыздығы
2. Ғылыми танымның жаңа парадигмалары және постмодернистік тоқтамдар
3. Ғылыми танымдағы әдіснамалық бағдарлардың құнсыздануы мен перспективасы

**Әдістемелік ұсыныстар:**

Постмодернизмдегі «автордың өлімі», «субьектінің өлімі» түсініктерінің ғылыми танымдағы өзіндік ұстанымдарын айқындаңыз. Деконструкция әдеби мәтіндерді зерттеудің ерекше методологиясы ретінде мәтіндердің ішкі қайшылығына, оқырман түгіл автордың өзіне белгісіз ( Деррида оны «ұйқыдағы» дейді) жасырын сырларын табуға талпынатындығын ұғындырыңыз.

Деконструктивизмді сыртынан қарағанда герменевтикалық дәстүрмен байланысты сияқты көрінуі мүмкін. Герменевтиканың мақсаты – мәтінді түсіну және оны түсінудің амалын беру болса, деконструктивизм түсіну факторына онша мән бермейтіндігін ұғындырыңыз.

**Әдебиеттер тізімі:**

1.Фуко М. Интеллектуалы и власть: статьи и интервью, 2006: В 3 ч.: Ч. 1. / Пер. с фр. С. Ч. Офертаса под общ. ред. В. П. Визгина, Б. М. Скуратова. — М.: Праксис, 2008. — 381 с

2.Деррида Ж. Диссеминация (La Dissemination) / Пер. с фр. Д. Кралечкина, науч. ред. В.Кузнецов — Екатеринбург: У-Фактория, 2007 г. — 608

3.Жан Бодрийар. В тени молчаливого большинства, или конец социального = A l’ombre des majorités silencieuses, ou la fin du social / Перевод с фр. Н. В. Суслова. — Екатеринбург: Издательство Уральского университета, 2008.

4. Белл Д. Грядущее постиндустриальное общество. Опыт социального прогнозирования / пер. В. Л. Иноземцев. — М.: Academia, 2006 г. — 205 с.

**Семинар № 12**. **Постмодернизм және ХХІ ғасыр мәдениеті**

1. Өнердегі постмодернизация
2. Постмодернизм мен бұқаралық мәдениеттің ХХІ ғасырдағы арақатынасы
3. Постмодернизм және ойлау мәдениеті

**Әдістемелік ұсыныстар:**

 Постмодернизмнің жалпы белгілерін сөздіктерге сүйеніп анықтап алыңыз: Логоцентризм, Дискурс, Логотомия, Логомахия, Онто-тео-телео-фалло-фоно-логоцентризм, Постмета­физикалық ойлау, Бинаризм, Хора, «субъектінің өлімі», Номадология, Ризома, Хаосмос, Симулякр, Театрландыру, Субькультураландыру, Гибридтендіру, Карнавалдандыру т.б.

 Қазіргі кезде бүкіл мәдениеттің, тіпті діннің де кейбір қырларының постмодернизацияланып бара жатқандығы туралы көзқарастарын негізге ала отырып**,** музыканың индустриялануының шығу тегін де осы постмодернизммен байланыстыра келе, оның негізгі сипаттарына шолу жасап өтіңіз.

Гибридттендіру қазіргі музыкада: әр түрлі бағыттар мен стильдерді, мотивтер мен калориттерді өзара біріктіріп жіберу, оларды кіріктіру арқылы жүзеге асып отырғандығы да шындық екендігін дәйектеңіз.

**Семинар №13.**  **Қазіргі Қазақстандағы постмодернистік мәдениет**

1.Постмодернистік мәдениеттің қазіргі Қазақстандағы көрінісі мен ерекшеліктері

**2.**Постмодернистік мәдениет пен философияның бүгінгі таңдағы еліміз дамуындағы жағымды және жағымсыз ықпалдары

**3.**Постмодерндік философияның отандық руханиятқа әсері

**Әдістемелік ұсыныстар:**

Ғылым дамуы мен ондағы зерттеулер, алдымен, белгілі бір әдіснамаларға жүгінетіндігі сөзсіз. Тарихилық пен логикалықтың бірлігі, диалектикалық тәсіл сияқты тәсілдерді т.б. қазіргі постмодерндік дәстүрлерде мойындала бермейтіндігін дәйектеңіз.

Қазақ Елінің ерекшеліктеріне байланысты өзіндік маңызды қағидалары бойынша құрылады. Жаңашылдық: музыка саласындағы өркениеттік құндылықтардың, шығыс немесе батыс болсын, олардың ұтымды, қолайлы жақтарына баса назар аударып, ол дүниежүзілік саясат пен экономикалық дамудан, жалпыадамзаттық құндылықтардың өрлеуінен т.б. әлемдік эволюцияның заңдылықтарынан, болашақтағы жаңашыл стратегиялардан т.б. тыс болмақ емес екндігін дәйектеңіз.

Пайдаланылатын әдебиеттер:

1. 1.Фуко М. Интеллектуалы и власть: статьи и интервью, 2006: В 3 ч.: Ч. 1. / Пер. с фр. С. Ч. Офертаса под общ. ред. В. П. Визгина, Б. М. Скуратова. — М.: Праксис, 2008. — 381 с

2.Деррида Ж. Диссеминация (La Dissemination) / Пер. с фр. Д. Кралечкина, науч. ред. В.Кузнецов — Екатеринбург: У-Фактория, 2007 г. — 608

3.Жан Бодрийар. В тени молчаливого большинства, или конец социального = A l’ombre des majorités silencieuses, ou la fin du social / Перевод с фр. Н. В. Суслова. — Екатеринбург: Издательство Уральского университета, 2008.

4. Белл Д. Грядущее постиндустриальное общество. Опыт социального прогнозирования / пер. В. Л. Иноземцев. — М.: Academia, 2006 г. — 205 с.

**Семинар №14-15.** ХХІ ғасырдағы еліміздегі постмодернизм туралы көзқарастар

1. Қазақстандағы постмодернистік философияны зерттеушілер

2.Отанымыздағы постмодернистік сарындардың негізгі ерекшеліктері

3. Постмодернистік филоофия және отандық философияның негізгі даму бағдарлдары мен перспективасы

**Әдістемелік ұсыныстар:**

Ғылымда білімдердің тәртіптелген байланысы бар, шындыққа тұтастай жекелеп, кейбір қырларына қатысты мәселелер мен болжаулар (гипотеза, теория) құрылып, формальді логикалық әдістер бойынша табылғанмен, қазіргі қазақстандық постмодернизмді зерттеушілер оның кейбір бағдарларын сынға алып, ал кейбір бағдарларының оңтайла тұстарын көрсетіп беретіндігін дәйектеңіз.

Б. Нұржанов, Г. Соловьева, Д. Амантай т.б. постмодернистік философияны зерттеу еңбектеріне шолу жасаңыз.

1.Нуржанов Б.Г. Модерн. Постмодерн. Культура.-Алматы: Өнер, 2012.-336с.

2.Барбашин М. Ю. Столкновение традиционализма и постмодерна в современных этнополитических процессах транзитивного общества. // Журнал социологии и социальной антропологии. 2008, Vol. 11, № 2, pp.168-178.

3.Андерсон П. Истоки постмдерна. Издательство: Территория будущего, 2011.-208с.

4.Фуко М. Интеллектуалы и власть: статьи и интервью, 2006: В 3 ч.: Ч. 1. / Пер. с фр. С. Ч. Офертаса под общ. ред. В. П. Визгина, Б. М. Скуратова. — М.: Праксис, 2008. — 381 с